
DE 


INJURIIS  CAPITIS. 


AUCTORE  FREDER1CO  GULIBLMO  MORRIS. 


A tempore  Hippocratis  usque  ad  hunc 
diem,  capitis  injurias  medicis  curse  ac  solici- 
tudini  fuerunt ; et  quanquam  multa  et 
praeclara  eorum  diligentia  solertiaque  com- 
perta sunt,  multa  tamen  adhuc  in  obscuro 
latent.  Vulnera  primo  aspectu  levissima 
mala  signa  saepe  comitata  sunt,  et  medico 
haud  parum  timoris  attulerunt. 

Nulla  quidem  vitia  humani  corporis  plus 
curse  sibi  vindicant,  quam  illa,  quae  a laeso 

cerebro  originem  ducunt.  Hoc  nemini  mi- 
rabile videbitur,  qui  secum  reputet,  quan- 
tulum de  cerebri  natura  cognitum  sit;  quam 
difficile  sit  remedium  administrare;  quam 
denique  saepe  fiat,  ut  aeger  quomodo  sese 
habeat,  haud  dicere  possit,  ipso  quidem  tem- 
pore, quo  maxime  interest.  His  perpensis, 
non  dubitandum  est,  quin  injuriae  capitis 
inter  vitia  humani  corporis  periculosissima 
habenda  sint. 

Ad  lias  res  tractandas  propter  ferramenta 
quaedam  a me  inventa  ductus  eram.  Per 
haec  ferramenta  (de  quibus  in  appendice 
nostra  pauca  proposuimus)  fieri  poterit,  id 
quod  amicis  meis  nonnullis  probabile  vide- 
tur, ut  inter  caput  aperiendum,  multo  mi- 
nus periclitetur. 

Supervacaneum  mihi  videtur  cerebrum 
hic  describere.  Transibo  igitur  ad  res  de 
quibus  agitur. 

Omnes  cerebri  injuriae  ab  ictu  tribus  mo- 

dis  fiunt ; aut  enim  comprimitur,  aut  con- 
cutitur, aut  inflammatur. 

De  his  meo  in  animo  est  disserere  ; liceat 
tamen  pauca  praefari,  de  iis  injuriis  quibus 

calvaria,  et  ejus  integumenta  sunt  ob- 

. 

noxia. 

Hae  eodem  modo,  quo  omnes  aliae  exter- 
nae injuriae,  tractandae  videntur,  nisi  forte 
ictus  diligentiorem  investigationem  postu- 
let. Quod  cum  ita  sit,  medici  est  de  singu- 
lis percontari,  quae  vulnus  comitata  sint,  vi- 
delicet, de  forma,  magnitudine,  et  pondere 
teli ; an  lapide,  an  ligno,  an  alio,  caput  per- 
cussum fuerit ; nam  clare  constat,  injuriam 
ab  iis  omnibus  rebus  multum  pendere.  Hoc 
modo  medicus,  quae  futura  sint,  praedicere 
poterit,  et  haud  inopinata  erunt  ea  mala 
signa,  quae  a re  parvula  saepissime  oriri  vi- 
deantur ; et  opprobrium,  quod  homini  im- 
perito semper  objicitur ; aufugiet. 


His  rebus  cognitis,  tum  vulnus  ipsum  ex- 

plorare,  et  ejus  naturam,  et  terminum  no- 
tare debet.  Ad  hoc  faciendum,  cum  nulla 

/ 

cerebri  vulnerati  sunt  symptomata,  (qualia 
sunt  nausea,  vomitus,  acies  oculorum  mul- 
tum adaucta,  aut  aliqua  alia  eorundem 
mutatio,  quas  accuratissimam  observatio- 
nem postulant,)  circum  vulnus  caput  raden- 
dum est,  sive  sit  contusum,  sive  laceratum, 
sive  incisum.  Hoc  modo  irritationem  le- 
vare, et  facilius  explorare  poterit. 

v 

Nunc  de  calvariae  injuriis  dicendum. 
Hoc  tantum  praefatus,  quod  cum  integu- 
menta lacerata  fuerint,  eorum  quam  maxi- 
mum servare,  et  ora  vulneris  inter  se  com- 
mittere debemus,  nisi  structura  formaque 
mutata  fuerint. 

Cranii  injuriarum  duae  sunt  species.  Una 
est  qua  os  fractum  est,  sed  non  depressum  ; 
altera,  qua  et  fractum,  et  depressum  est. 

De  harum  prima  observandum,  eam  nos 
saepe  fallere ; ideoque  consulto  opus  esse, 

priusquam  sententiam  dicamus.  Certum 
enim  est,  Cranium,  nisi  osse  depresso,  mo- 
mento quo  ictum  fuerit,  frangi  nequire, 
hancque  depressionem  plus  minus  ve  per- 
mansuram, pro  ratione  fracturas  magnitu- 
dinis, et  nexus  quem  pars  fracta  cum  inte- 
gra habeat.  Hinc  igitur  saepe  accidit,  ut 
cranium  depressum  sit,  et,  propter  statum 
partium,  et  vim  resiliendi,  quae  cerebro  in- 
est,  os  depressum  in  suum  locum  cito  resti- 
tuatur, unde  quidem  fit,  ut  fractura  maxi- 
ma non  semper  sit  periculosissima.  V erum 
enim  vero  depressio  longum  aut  breve  tem- 
pus permanebit,  secundum  teli  formam,  quo 
caput  percussum  fuerit.  Nam  quo  minus 
sit  spatium  quod  ictum  fuerit,  eo  firmior 
pars  ossis  depressa  erit ; et  quidem  ex  teli 
magnitudine  multum  pendebit,  os  fractum 
tantum  sit  an  et  fractum  et  depressum. 

Injurias  Capitis  a magnitudine  formaque 
teli  multum  pendere,  exemplum  satis  con- 
firmat. Sunt  pauci  qui,  quas  eveniant,  ig- 
norent, sagitta  in  laminam  vitream,  ab  arcu 

missa.  Effectus  varii  cuspidis  sagittae  mag- 
nitudini formasque  respondebunt.  Nam  si 

* 

cuspide  acuto  sit,  foramen  rotundum  : si' 
majori  obtusiorique,  minus  rotundum : et 
si  magnitudinem  ejus  augere  pergamus, 
tandem  eveniet,  ut  pro  circulo  fracturam 
efficiet.  Si  quid  tenaciori  natura  ponimus, 
veluti  ossis  lamina  humidi,  rem  melius  ex- 
plicabimus, siquidem  calvarias  multo  simi- 
lius est.  Nunc  profecto,  sagitta  primas 
speciei,  foramen ; alterius  foramen  cum  de- 
pressione ; tertias,  fracturam  efficiet ; et  quo 
obtusior  sit  cuspis,  eo  vis  os  frangendi  au- 
gebitur, et  deprimendi  minuetur. 

Cum  tam  varii  sunt  effectus  in  ossea  la- 
mina, pro  ratione  teli  magnitudinis,  quo 
fuerit  percussa,  putare  licet,  eosdem  iisdem 
ex  causis,  in  cranio  fore ; ideoque  forma 
teli,  natura  que  bene  cognitis,  quo  caput 
laesum  fuerit,  naturam  magnitudinemque 
injuriae  cognitum  iri.  Hinc  igitur  vide- 
mus, quam  multum  intersit,  in  capitis  vul- 
neribus talia  omnia  ea  quantum  potest. 


DE  INJURIIS  CAPITIS. 


7 


iterum  atque  iterum  percontari.  Quan- 
quam  ex  usu,  utilitatem  hoc  modo  agendi 
demonstrare  non  possum,  est  tamen  mihi 
auctoritas  Celsi,  illius  doctissimi,  et  illus- 
trissimi medici.  At,  “ si  nihil,  (ait  ille 
auctor  clarissimus,)  horum  secutum  est,  po- 
test etiam  dubitari,  an  os  fractum  sit,  et 
protinus  considerandum  est,  lapide,  an  lig- 
no, an  ferro,  an  alio  telo  percussum  sit,  et 
hoc  ipso  levi  an  aspero,  mediocri  an  vasti- 
ore, vehementer  an  leviter,  quia  quo  mitior 
ictus  fuit,  eo  facilius  os  ei  restitisse  credi- 
bile est.” 

Modus  agendi  hic  laudatus,  ea  varia  sym- 
ptomata, quae  saepissime  vulnera  capitis  se- 
quuntur, faciliora  intellectu  reddit ; quo 
neglecto,  non  dubitandum  mihi  videtur, 
quin  multi  laborantes  letho  dediti  fuerint. 

Quod  attinet  ad  cranii  fracturas  obser- 
vare liceat,  partibus  delicatissimis,  quas  con- 
tinet, perspectis,  id  opifice  natura  hoc  con- 
silio praecipue  fabricatum,  ut  eas  protegeret ; 

et  ideo  non  solum  magnam  vim  impune 
sustinere,  sed  etiam  sine  ullo  damno  frangi 
potest.  Longe  igitur  differt  a partibus 
quas  tegit.  Si  enim  injuriae  tam  obnoxium 
esset,  et  tam  arctum  nexum  cum  vitas  prin- 
cipio haberet,  tegmine  crassiore  integumen- 
tis ad  id  defendendum  opus  foret.  Hinc 
igitur  manifestum  est,  fracturam  capitis 
tantum  spectandam,  quantum  nexum  vio- 
laverit, qui  inter  os  partesque  delicatas  quas 
tegit,  intercedit,  videlicet,  nervos,  vasa 
sanguifera,  et  lymphifera,  et  cerebrum  ip- 
sum. 

Cum  autem  cranium  fractum  est,  parti- 
bus, quas  tegit,  vulneratis,  quasdam  sym- 
ptomata injuria?  acceptas  serius  ocius  ade- 
runt. Si  aegro  bona  valetudo  fuit  ante  in- 
juriam acceptam,  cerebrum  ejus  valde  irri- 
tabile erit,  et  si  aliquid  laesum  sit,  sympto- 
mata cito  manifesta  erunt.  Verum  enim 
vero  prout  cerebrum  irritabile  sit,  sic  illi 
injurias  resistendi  facultas  erit ; et  quan- 
quam  symptomata  subsequentia  vel  reae- 

tio  quod  dicunt  in  hominibus  hujusce  consti- 
tutionis infestissima  quidem  sint,  atque  ea 
quas  primo  aspectu  valde  periculosa  esse  vide- 
antur, mea  tamen  sententia,  nec  desunt  auc- 
tores magni  nominis,  illi  scilicet  qui  de  in- 
flammatione Scripserunt,  periculum  esse 
non  tam  in  aucta  actione  quam  potentia  de- 
ficiente. In  constitutionibus  hujusmodi 
sat  erit  partem  vulneratam  removere.  Qui- 
bus autem  infirma  valetudo  fuerit,  eos  cau- 
tius tractare  debemus ; nam  in  iis  causas 
morbi  latent,  donec  neque  ars  neque  na- 
tura aliquid  remedii  adhibere  potest.  Quid 
autem  prosunt  cuncta  medicamenta  quas 
tempus  experientiaque  nos  suppeditave- 
runt, nisi  talis  sit  corporis  conditio  qualis 
virtutibus  eorum  afficiatur  ? Nam  cum  res 
ita  se  habeat,  haud  dubitandum  est,  quin 
cerebrum  vitii  corporis  generalis  particeps 
foret. 

Verisimile  est  itaque,  cerebrum,  ob  nex- 
um qui  inter  id,  et  corporis  alias  partes  in- 
tercedit, qualiscunque  sit  modus  agendi, 

certa  quadam  torpiditate  interdum  affici, 
quae  facit,  ut  medicamentis  nequaquam  af- 
ficiatur ; atque  hoc  ipsum  a debilitate 
caeterarum  corporis  partium  saepe  evenire. 
Quare  manifestum  est,  stimulum  ex  ictu, 
prout  cerebri  status  sit  varium  fore.  Tor- 
por enim  is  illud  aliquando  invadit,  ut  vix, 
aut  ne  vix  quidem  affici  possit,  eo  quidem 
ictu,  quo  cranium  saepe  deprimitur. 

Professor  Thomson  ex  sua  experientia 
dum  Nosocomium  in  Belgio  visitaret,  mi- 
rum exemplum  praebuit,  facultatis  quse  in 
cerebro  quorundam  est  injurias  hujusmo- 
di resistendi.  “ Though,  (ait  ille,)  in  a re- 
markable  sabre  cut,  more  than  an  inch  in 
breadtb  of  the  left  lobe  of  the  cerebellum 
was  exposed,  and  was  seen  pulsating  for  a 
period  of  eight  weeks,  yet  the  injury  was 
unaccompanied  witli  any  particular  consti- 
tutional  symptoms:”* 


* Vide  Observations  made  in  the  Militavy  Hospitals 
at  Belgium. 


DE  INJURIIS  CAPITIS. 


11 


Potto  celeberrimo  persuasum  est,  vulne- 
ra capitis  medicum  tactu  acutissimo  prae- 
ditum ita  fallere  posse,  ut,  cum  nulla  sit, 
depressionem  esse  existimet.  Est  idem 
auctor,  cum  nulla  alia  symptomata  violati 
cerebri  adsunt,  pericranium  incidere  non 
oportere ; sic  enim,  sine  ullo  commodo, 
aegrum  multo  dolore  affecturum,  et  sua1 
forma  non  bene  consulturum.  “ When 
the  scalp  (verbis  ejus  utor)  receives  a very 
smart  blow,  it  often  happens  that  a quanti- 
ty  of  extravasated  blood  immediately  forms 
a tumor,  easily  distinguishable  from  all 
others,  and  generally  very  easily  cured. 
But  it  also  sometimes  happens,  that  this 
kind  of  tumor  produces,  to  the  fingers  of 
an  unadvised  or  inattentive  examiner,  a 
sensation  so  like  that  of  a fracture,  with  de- 
pression  of  the  cranium,  as  may  be  easily 
mistaken.  The  touch  is,  in  this  case,  so 
liable  to  deception,  that  recourse  should  al- 
ways  be  had  to  other  circumstances  and 
symptoms  before  an  opinion  be  given.  If 
a person,  with  such  tumor,  occasioned  by  a 

blow,  and  attended  witli  such  appearances, 
and  feel,  has  any  complaint,  which  seems 
to  be  the  effect  of  pressure  made  on  the 
brain  and  nerves,  or  of  any  mischief  done 
to  the  parts  within  the  cranium,  the  divi- 
sion  or  removal  of  the  scalp,  in  order  to  in- 
quire into  the  state  of  the  scuh,  is  right 
and  necessary ; but  if  there  are  no  such 
general  symptoms,  and  the  person  is  in 
every  respect  perfectly  well,  the  mere  feel 
of  something  like  a fracture  will  not  au- 
thorize  or  vindicate  such  opera tion,  since  it 
will  often  be  found,  that  such  sensation  is  a 
deception,  and  that,  when  the  extravasated 
fluid  is  removed  or  dissipated,  the  cranium 
is  perfectly  sound  and  uninjured.” 

Quamvis  hujus  Clari  viri  haud  immerito 
maxima  auctoritas  est,  et  honorem  illi,  qui 
consensu  omnium,  habitus  est,  detrahere 
nolo,  iis  tamen  supra  dictis,  penitus  assen- 
tire  nequeo.  Nam  si  signa  depressionis 
haud  ambigua  adsint,  solertem  fallere  non 
possunt.  At  si  non  adsint,  annon  prasstat 

aegrum  aliquid  doloris  ferre,  quam  in  dis- 
crimen vitas  adduci?  Nec  videre  possum 
cur  medico  vitio  verteretur,  si  aliquid  mali 
eveniret. 

Sed  hic  fortasse  quasri  potest,  num  sint 
aliquas  depressiones,  quas  nulla  proxima 
certaquas  signa  comitentur  ? 

Ex  sequentibus  rem  ita  se  habere  con- 
jectare licet.  A sectis  craniis  compertum 
habemus,  cerebra  a natura  aliud  ab  alio  in- 
ter se  multum  differe ; et  cum  asger  saspe 
mente  laboret,  sui  Cerebri  constitutionem 
nonnunquam  mutari : ita  ex  cerebro,  ab 
externis  causis  affecto,  symptomata,  non 
modo  vi,  sed  etiam  tempore  apparendi  mag- 
num discrimen  habentia,  venire. 

Hasc  autem  observatio  clarior  fiet,  quum 
consideremus  cerebrum  vi  externa  plus  mi- 
nusve  affectum  iri,  prout  sit  ejus  firmitas. 
Quamvis  enim  calvaria  cerebro  semper  pe- 
nitus impleatur,  parietes  tamen  ejus  plus 

minusve  prementur,  secundum  celeritatem, 
qua  sanguis  per  vasa  cerebri  propellatur. 
Hinc  igitur  manifestum  est,  cerebrum  tem- 
pore, quo  subsiderit  injuriam  non  acceptu- 
rum eandem,  quam  accepisset,  in  cranii  pa- 
rietes premens.  At  interdum  evenit,  ut 
cerebro  parva  vis  resiliendi  sit,  ideoque 
sanguis  ad  cerebrum  afficiendum  parum 
valeat. 

In  lioc  rerum  statu  constat,  ut  cranium 
sit  depressum,  et  symptomata  tamen  hujus 
depressionis  nec  sint  tam  proxima,  nec  tam 
certa,  quam  plerique  putarunt.  Non  au- 
tem credendum  est,  cerebrum  hujus  naturas 
ictu  minus  laesum  iri,  quam  alterum  cui  vis 
resiliendi  sit  major.  Quamvis  enim  hoc  in- 
juriis opportunius  sit,  illud  tamen  ictum, 
plus  injuria  afficitur. 

Haec  se  ita  habere  dubitare  nemo  potest, 
qui  in  memoriam  revocet,  vim  resiliendi 
per  singulas  partes  cerebri  distributam  esse, 
et  impetum  quem  ab  ictu  cerebrum,  cui 

iitec  vis  sit  magna,  accepturum,  cito  late 
diffusum  iri,  ideoque  injuriam  minorem,  et 
^symptomata  depressionis  fore  certiora. 

Motus  arteriarum  modo  quo  vis  resili- 
endi impetum  ictus  minuit,  nobis  bonum 
exemplum  praebet. 

Si  heec  ita  sint,  cum  sanguis  in  vasculis 
cerebri  accumulatus  est,  modo  quo  Pottus 
dixit,  medicum  caput  incidere  oportet. 

Varietates  constitutionum  in  singulis  tam 
arcte  annectuntur  rebus  de  quibus  nunc 
agitur,  ut  de  his  varietatibus  pauca  visum 
sit  dicere. 

“ Hse  varietates,”  ait  Gregorius,  “ tem- 
peramenta dicuntur,  tanquam  a mixtura  et 
quasi  temperatione  variorum  quas  in  hu- 
mano corpore  insunt  elementorum  origi- 
nem ducerent.”  Hasc  fortasse  ab  ordine  ac 
collocatione  partium  corporis  componen- 
tium, et  a nexu  qui  inter  eas  intercedit,  et 

denique  a varietatibus  pro  ratione  virium 
in  quibusdam  organis  inhaerentium,  vel  ut 
Graeci  dicunt  hs^ye /«?,  pendent. 

Ab  his  etiam  varietatibus  varii  effectus  in 
vita  moribusque  hominum  originem  ducere 
videntur.  Homines  “ constitutione  corpo- 
ris pleniore,  compagine  molliore,  cute  de- 
licata, tenui,  molli,  calida,  venis  magnis, 
conspicuis  caeruleis,  eximio  vultus  colore, 
capillis  saepe  rufis  aut  flavis,  aliquando 
nonnihil  fuscis,  praeter  solitum  sentientes, 
et  irritabiles  observantur,  et  pulsus  habent 
solito  frequentiores,  et  sanguinis  motum 
liberrimum,  et  secretiones  et  excretiones 
fere  copiosas,  raro  obstructas,  et  animum 
plerumque  laetum,  et  hilarem,  aliquando  le- 
vem.” 

Hoc  temperamentum  prae  aliis  voluptati- 
bus corporis  deditum,  et  morbus  qui  in 
systemate  vasculorum  originem  ducunt, 
quique  inflammationem  habent,  est  obno- 
xium ; et  tanta  vi  naturali  praeditum,  ut 

misso  sanguine,  cito  curari  queat.  Hoc  est 
quod  medici  temperamentum  sanguineum 
vocant ; cujus  antiqui  rationem  reddere  co- 
nati sunt,  id  referendo  calori  humidita- 
tique  conjunctis,  et  juniores  utriusque  sex- 
us plusquam  seniores  eo  affici  putarunt. 
Huic  forsitan  aliquos  viros  debemus  qui  in 
singulis  civitatibus  facta  praeclara  edide- 
runt. 

Ex  supra  dictis,  concludere  liceat,  hoc 
temperamentum  multum  adjuvare  ad  vul- 
nerum curationem.  Certum  enim  est,  ho- 
mines hujus  temperamenti  prae  aliis  nervo- 
rum firmitatem  ostendere,  cujus  cerebrum 
fons  atque  origo  est.  Ideoque  malo  sive 
morali  sive  physico  raro  commoventur. 
Pro  temperamentorum  varietatibus  homi- 
nibus facultas  erit  morbi  resistendi.  Hoc 
igitur  medici  curam  studiumque  diligen- 
tissimum  sibi  vindicat,  ideo  ut  ea  varia 
symptomata,  quae  tales  varietates  nonn un- 
quam comitantur,  bene  intelligat. 

Nemo  est  qui  dubitet  quin  structura  or- 
dineque partium  e quibus  corpus  huma- 
num constat,  quasdam  vero  differentias  ex- 
istant;  idque  multum  adjuvent  ad  eas  cau- 
sas externas  resistendum  ; quas  lege  uni- 
versali naturas  obedientes,  ejus  ruinam  un- 
dequaque  minitantur.  Prasterea  boni  mo- 
res multum  ad  firmandum  corpus,  et  prasci- 
pue  genus  nervosum  conducunt. 

Quod  autem  ad  fracturas  cranii  attinet, 
adhuc  observandum  est,  ut  cum  cerebro  fa- 
cultas symptomata  injurias  ab  ictu  acceptae 
ostendendi  non  insit,  eam  remediis  stimu- 
lantibus excitare  debemus.  In  hoc  rerum 
statu,  sagax  medicus,  quas  stimulantia  adhi- 
benda sint,  caute  et  sedule  considerabit ; 
nam  ab  iis  symptomata,  quae  excitentur, 
multum  perdebunt. 

S.  Coopero  persuasum  est  modiolum 
tantum  usurpandum  esse,  cum  symptomata 
cranii  haud  sine  periculo  depressi  adsint. 

Si  omnibus  eadem  valetudo  et  constitutio 
cerebri  essent,  huic,  tanquam  -regulas  gene- 
rali, assentire  possemus ; cum  autem  sym- 
ptomata non  tantum  ab  injuria  quantum 
facultate  eam  ostendendi  pendent,  certe 
praestat,  hac  facultate  deficiente,  aut  stimu- 
lantia adhibere,  aut  caput  aperire,  quod 
morari  sit  periculosum. 

Ne  patientia  lectorum  meorum  docto- 
rum abutar,  hanc  dissertationem  deducen- 
do, missis  varietatibus  injuriarum,  quibus 
caput  afficiatur,  variisque  modis  eas  trac- 
tandi, cito  finem  facere  visum  est.  Praeci- 
pue in  animo. fuit  quasdam  meas  opiniones 
de  modo  quo  cerebrum,  vi  externa  laesum 
sit,  explicare ; et  si  in  his  erravi,  haud  despe- 
ro de  benignitate  ea  quam,  erga  suos  disci- 
pulos, professores  hujus  Almae  Academiae 
semper  ostendunt. 

Quicquid  medici  de  usu  modioli  in  capi- 
tis injuriis  opinantur,  sat  est  observare,  si 

unquam  eo  uti  sit  necesse,  magni  momenti 
fore  ea  ferramenta  habere,  quae  medico 
maximam  fiduciam,  aegroque  salutem  prae- 
bere possint.  Haec  ferramenta  a me  inven- 
ta, de  quibus  mentio  supra  facta,  Anglice 
describere  liceat.  In  tabula  annexa  deli- 
neata  sunt. 

APPENDIX. 


Descrijition  ofthe  Instruments  invented  by  Mr. 

.Morris, 


Fig.  1.  The  common  Trepan  handle,  into  which 
the  Shaft,  B of  Fig.  % is  meant  to  be  inserted. 
Upon  looking  at  the  Box  to  which  this  Shaft  is  at- 
tached,  a small  bar  of  Iron,  C,  will  be  seen  project- 
ing  from  the  cutting  surface.  This  bar,  or  Index, 
is  kept  projecting  by  the  Spring,  D,  to  which  it  is 
fixed  at  the  upper  end.  E,  a small  fcmale  Screw, 
by  which  the  Index  may  be  regulated. 

In  using  this  Instrument,  it  is  at  first  necessary, 
of  course,  to  make  the  Centre-pin,  A,  project,  by 
turning  the  Screw,  F,  in  order  that  the  space  on 
which  we  mean  to  operate  may  be  properly  marked 
out.  When  this  shall  have  been  donc,  let  the  Cen- 
tre-pin  be  withdrawn,  and  the  operation  be  tlicn  rc- 
sumed.  It  will  be  seen,  that  the  force  with  which 
the  Spring  continually  acts  on  the  Index,  will  be 

overcome  by  the  resistance  whicli  its  point  meets 
with,  till  the  circular  piece  of  bone,  on  whicli  we 
have  been  acting,  shall  Jiave  been  rendered  extreme- 
ly  thin.  The  moment  that  any  part  of  tlie  bone 
can  no  longer  resist  the  force  of  the  Spring,  the  In- 
dex will  be  pressed  forward,  form  a depression  in 
.the  yielding  surface,  and  thus  stop  the  operation. 
The  Instrument  is  now  to  be  removed,  and  Fig.  3 
substitu ted.  This  Instrument,  (Fig.  3 ,)  which  it 
will  be  best  to  use  with  the  coramon  Trephine  han- 
dle,  is  fitted  to  cut,  like  the  other,  till  the  Index  be 
stopped.  Having  only  half  the  number  of  teeth,  or 
cutting  surface,  it  will  enable  us  to  complete  the 
operation,  without  injuring  that  part  of  the  bone 
which  we  had  previously  rendered  very  thin. 

Fifl\  4 is  a different  view  of  this  Instrument. 

We  may  now,  perhaps,  be  permitted  to  inquire, 
whether  these  Instruments  might  not  be  used  with 
advantage  to  perforate  the  Sternum,  instead  of  the 
operation  above  the  Clavicle,  in  order  to  tie  the  ar- 
teria innominata , in  tliose  desperate  cases  of  Aneu- 
risin  which  render  this  operation  necessary  ? And 
whether  they  might  not  also  be  used,  with  advan- 
tage, to  perforate  the  Symphisis  Pubis , in  order  to 
extract  a Stone,  instead  of  the  higli  operation  ? 


